stanford-oval/wikipedia huggingface dataset:
רובוט
התפתחויות עתידיות בראייה היסטורית

תחום הרובוטיקה מתפתח כבר מאות שנים. אפשר לראות את התפתחות התחום כמעבר מדורג מ"מכונות אוטומטיות" ברמת שונות דרך "רובוטים תעשייתיים" שיש כבר מיליונים כאלה, ועד למצב שבו יהיו רובוטים רבים, בכמויות של מיליארדים ועם רמות גבוהות של אוטונומיות ואולי אפילו אינטליגנציה.
בתחום הננו-רפואה מיועדים רובוטים זעירים לביצוע פעולות פנימיות ללא צורך בניתוח או בפעולות חודרניות אחרות.
מחקרים רבים נעשים בתחום הרובוטיקה, בניסיון לשכלל את הרובוטים הקיימים. כדי לעודד ולקדם מחקר בתחום הרובוטיקה נערכות בין השאר גם תחרויות משחקי כדור בין רובוטים. מדי שנה נערכות תחרויות רובוטיקה כגון אלו של ארגון FIRST, המאגדות רבבות של נבחרות תלמידי בית ספר, או רובונר, שבה הקבוצות מתכננות בניית רובוטים שיכבו אש בתוך בית בוער (בסביבת התחרות עצמה הן מכבות רק נר).
ב-30 בספטמבר 2022, הכריזה חברת טסלה על תחילת הפיתוח של רובוט דמוי אדם. על רקע המשאבים העומדים לרשות החברה, המצוינות הטכנולוגית שלה וה"אשראי הטכנולוגי" שיש למנהל החברה, רבים מייחסים חשיבות רבה לאירוע זה.[דרוש מקור]
בדצמבר 2022, פרסם הוושינגטון פוסט מאמר הטוען כי תחום הרובוטיקה נמצא ב"נקודת תפנית" – מכיוון שהתעשייה הצליחה להגיע לרובוטים שמסוגלים לקחת בעדינות, מוצרים ולארוז אותם ברמת מיומנות של בני אנוש.
החל מאמצע 2024 התפתחה מגמה של שילוב "מודלי שפה גדולים" (LLM) מתחום הבינה המלאכותית, כמו גם אלגוריתמים אחרים מתחום הבינה המלאכותית - אל תוך הרובוטים. מכיוון שתחום הבינה המלאכותית מתפתח בקצב של "פי עשר כל שנתיים" ומכיוון שמרכיבים רבים מאבני הבניין הטכנולוגיות, מתפתחים בקצב גבוה מכיוון שהם חולקים טכנולוגיות עם עולמות הטלפונים הניידים, הרכבים האוטונומיים, הרחפנים וכדומה - יש הערכה כי 2024 הייתה סוג של "נקודת מפנה" בהקשר לקצב התפתחות הרובוטים והגדלת תפוצתם כמו גם היישומים השונים.
הרובוט בספרות הבדיונית

הרעיון של יצור דמוי אנוש מעשה ידי אדם קיים עוד מימי המיתולוגיה היוונית. אחד הסיפורים הידועים ביותר המתארים יצירת יצור דמוי אדם הוא סיפור הגולם מפראג מהמאה ה-16. אלמנט "הגולם הקם על יוצרו" בסיפור הגולם מפראג חוזר גם בסיפורה של מרי שלי, "פרנקנשטיין", שפורסם לראשונה בשנת 1818. בשני סיפורים אלו מודגש העיקרון לפיו יצירת חיים שמורה לאל ולא לאדם, וניסיון של האדם ליצור חיים בעצמו הוא חילול הקודש וסופו לשלם על כך מחיר כבד. צ'אפק שקל לקרוא ליצורים בסיפורו R.U.R "גלמים", אך בסופו של דבר בחר ב"רובוטים".
סופר המדע בדיוני אייזק אסימוב ששאף לשבור עיקרון זה היה אחד הראשונים שטיפל בשאלת היחס בין האדם לרובוט בסדרת ספרי הרובוטים שלו, שהמפורסם בהם הוא "אני, רובוט". בספרים אלו הוא טובע את המושג "תסביך פרנקנשטיין", המתאר את הרתיעה והפחד של האדם מפני המכונה שתקום על יוצרה.
הפתרון שמתאר אסימוב למניעת תסריט זה הוא ניסוח "שלושת חוקי הרובוטיקה" שכל רובוט חייב לציית להם באופן מוחלט:
לא יפגע רובוט לרעה בבן אדם, ולא יניח, במחדל, שאדם יפגע.
רובוט חייב לציית לפקודותיו של אדם, כל עוד אינן סותרות את החוק הראשון.
רובוט ידאג לשמור על קיומו ושלמותו, כל עוד הגנה זו אינה עומדת בסתירה לחוק הראשון או לחוק השני.
כעבור 40 שנה הוסיף אסימוב חוק נוסף, המשלים חוקים אלה – חוק האפס, הקובע: "לא יפגע רובוט באנושות, ולא יניח, במחדל, שהאנושות תיפגע." שאר החוקים עודכנו בהתאם.
בספרו של דאגלס אדמס "מדריך הטרמפיסט לגלקסיה", חברת "סיריוס קיברנטיקה" מגדירה רובוט כ"ידיד הפלסטיק שלך, שכיף לשהות במחיצתו".
המאבק בין האדם למכונה הגיע גם אל מסך הקולנוע. סדרת הסרטים "שליחות קטלנית" מתארת מלחמה עקובה מדם בין הרובוטים לבני האדם. סדרת סרטים מצליחה נוספת המתארת מלחמה שכזו היא סדרת המטריקס.
סופרי מדע בדיוני רבים אחרים התייחסו לרובוט כאמצעי לבחון את השאלה "מהו בן אדם". אחד הסיפורים הידועים בנושא הוא סיפור קצר של סופר המדע הבדיוני פיליפ ק. דיק בשם "האם אנדרואידים חולמים על כבשים חשמליות?", סיפור שעובד מאוחר יותר לסרט קולנוע מצליח בשם בלייד ראנר.
חזון הרובוט דמוי האדם המתואר בספרות המדע בדיוני לא הגיע עד היום למימוש. ישנן מספר רב של בעיות טכנולוגיות לא פתורות הדרושות כדי ליצור רובוט אוטונומי דמוי אדם. חלקן של הבעיות הללו ברמה המכנית (לדוגמה, יצירת מכונה הפועלת כמו כף יד אנושית) וחלקן אלגוריתמיות (לדוגמה, היכולת לעבד תמונות ולהתמצא במרחב).
סיווג רובוטים במדע הבדיוני
מכה (Mecha): זהו רובוט מלחמה ענקי הננהג כרכב מלחמה בידי בני אדם היושבים בתוכו, בעל מבנה של זוג רגליים, גוף עליון שעליו תא פיקוד, שתי זרועות קצרות והרבה חימוש, מקלעים, תותחים וטילים. דוגמה ל-Mecha הוא הרובוט ED-209 מהסרט "רובוקופ" אך הם הרבה יותר נפוצים בסדרות האנימה היפניות.
דרואיד (Droid): רובוט בעל אינטליגנציה מלאכותית המסוגל לקבל פקודה כללית ולבצעה, כאשר את הפרטים הוא מעבד לבד. דוגמה לדרואיד הוא R2D2 ממלחמת הכוכבים.
אנדרואיד (Android): דרואיד דמויי אדם. דוגמאות: בלייד ראנר או דאטה ממסע בין כוכבים: הדור הבא מחסל 1000 וטי אקס.
סייבורג (Cyborg): שילוב בין חי למכונה. זהו אדם שמשולבים בו הרבה חלקים מלאכותיים או לחלופין, רובוט שמשולבים בו הרבה רקמות חיות. דוגמאות לסייבורג הן סטיב אוסטין, רובוקופ, דארת' ויידר והבורג מחסל 101. המדע העוסק בסייבורגים נקרא קיברנטיקה.
השפעת פיתוח הרובוטים על החברה האנושית

נכון ל־2025, יש כבר כמה מיליוני רובוטים תעשייתיים ברחבי העולם, עשרות מיליוני רחפנים, מעט אלפי מכוניות אוטונומיות ומעט "היומנואידים", רובוטים בתחום הרפואה והחקלאות ואולם, יש תחזית ולפיה אם וכאשר הרובוטים יידעו לפעול בצורה אוטונומית ולעשות יותר ויותר מלאכות שמתבצעות על ידי בני אדם, תפוצתם תהיה באותו סדר גודל של המכוניות או אוכלוסיית בני האדם - כלומר, לפי הנחות אלה, יהיו מיליארדי רובוטים על פני כדור הארץ תוך מעט עשורים.
מבנה שוק העבודה: אחת המוטיבציות העיקריות לפיתוח "היומנואידים" היא התופעה ולפיה אף על פי שיש אבטלה, יש מקומות עבודה רבים (מיליונים רבים) שאנשים מסרבים לעבוד בהם. באיור שלהלן אפשר לראות את תופעת האבטלה וקיום מקומות עבודה פנויים - במקביל, באיחוד האירופאי ובארצות הברית בשנים 2000–2024. תופעה זו יכולה להיות מוסברת על רקע העובדה שיש עבודות שאנשים לא מוכנים לעבוד בהם כי המשכורת נמוכה מידי, כי העבודה מצריכה מיומנויות שאין לאנשים, כי הפיזור הגאוגרפי לא מתאים ובגלל הזמן שלוקח לחפש עבודה ולהכשיר עובדים - כמו גם "אופנות" תרבותיות מסוימות, תשלום דמי אבטלה על ידי המדינה וכדומה. התופעה הזו נותנת מקום להנחה שאם אכן יפותחו רובוטים עם מספיק מיומנויות, זמן פעולה מספק בין טעינות בטריה, מחיר מתאים ומימשק נוח להפעלה ותקשורת עם בני אדם - האנושות תצטייד במיליונים רבים של כאלה.
התמודדות עם בדידות: בשנים האחרונות, על רקע עליית תוחלת החיים, מצד אחד וצמצום הילודה מצד שני, הגיל הממוצע ביותר ויותר מדינות עולה והיחס בין האוכלוסייה המבוגרת לאוכלוסייה הצעירה נוטה יותר לטובת המבוגרים. מצב זה גרם לכך שיש שיעור גבוה של אנשים מבוגרים הסובלים מבדידות.
תחבורה: כלי תעופה שממריאים ונוחתים אנכית, רחפנים ו-eVTOL צפויים להשפיע על עולם התחבורה העירונית מכיוון שהם אמורים לאפשר טיסה שקטה, זולה ולא מזהמת ולשרת את הציבור התוך הערים. כלי רכב אוטונומיים צפויים לקחת חלק במארג פתרונות התחבורה, יותר ויותר.
רפואה וביוטכנולוגיה: אפשר לצפות שרובוטים המשמשים לניתוחים יהפכו ליותר ויותר נפוצים. הרובוטים המשמשים לניתוחים רפואויים ביחד עם רשתות תקשורת גלובליות בהשהייה נמוכה (כמו רשת "סטארלינק") יכולים לאפשר ניתוחים מרחוק ובהתאם, להביא את היכולות הטובות ביותר בעולם, למקומות בהם אין רפואה מתקדמת. התחום גם צפוי להשפיע על כל מה שקשור לשילוב עם בינה מלאכותית ובכלל זה תחומי ההפריה המלאכותית, השימוש בתאי גזע לריפוי ועולם הרפואה המותאמת אישית.
קידום המחקר המדעי והחדשנות: רובוטים יכולים לאפשר מגוון גדול של ניסויים והתנסויות שאי אפשר לבצע באמצעות בני אנוש, למשל, כאשר הסיכון גבוה מידי.
תחום החלל: על רקע ההוזלה העצומה בעלות השיגורים לחלל והפיכת התחום לתחום שבו יש שחקנים רבים וריבוי שיגורים ליחידת זמן, צפוי שהרובוטים יוכלו לבא לידי ביטוי יותר ויותר, החל מ"רוברים" על פני פלנטות וכלה ברובוטים ייעודיים לטיפול בסוגיות ספציפיות בחלל כמו פינוי "פסולת חללית".
שימושים צבאיים, סוגיית הסייבר ותחום האתיקה: ככל שהרובוטים יכנסו יותר ויותר לתחום השימושים הצבאיים, סביר שיתפתח דיון בשאלות מוסריות הנוגעות להפעלת אש שעלולה להרוג אנשים או להרוס נכסים כחלק מהלחימה. מתקיים בנושא דיון רחב ופורה שצפוי להתעצם והוא דן בשאלות יסוד, למשל מה מיקומו של האדם בקבלת החלטות שעלולות להיות קטלניות, מה מידת האחריות שיש ולמי, בעולמות של תאונות דרכים למשל, האם למהנדסים שייצרו את הרובוט יש אחריות? האם למי ששילב מודלים של בינה מלאכותית יש אחריות? למי שאימן את המודלים? למי שבנה את בסיסי הנתונים שעליהם הרובוט יתאמן? וכיוצא באלו שאלות הנובעות מעולם האפשרויות החדש.
היבטים פסיכולוגיים-חברתיים של הממשק בין הרובוטים לבני האדם > עמק המוזרות

השערה בתחום הרובוטיקה והגרפיקה הממוחשבת הטוענת כי העתקים מלאכותיים אשר דומים לבני אדם באופן כמעט מושלם, אולם לא לחלוטין, גורמים לאנשים הצופים בהם תחושה מטרידה ולא נוחה.
מסהירו מורי, פרופסור יפני לרובוטיקה, העלה את ההשערה הזו ביחס לרובוטים בשנת 1970. לפי טענה זאת, כאשר הרובוט לחלוטין לא דומה לאדם, יהיה קושי לאנשים לתקשר איתו, ומצד שני אם החיקוי יהיה מושלם לחלוטין אז לא תהיה שום רתיעה. אולם טווח הביניים, שבו הרובוט דומה מאוד לאדם, אולם עדיין ניתן להבחין שאיננו אדם לחלוטין, מהווה את "עמק המוזרוּת". השערה זו גרמה לשתי מגמות הפוכות בהתפתחותם של הרובוטים. מגמה אחת היא התרחקות מדמיון לבני אדם, כמו למשל, במקרה של הרובוט R2-D2 המפורסם שכיכב בסרטי מלחמת הכוכבים.
מגמה שנייה היא ניסיון להגיע לצרוף של מראה, התנהגות, שפה, הבעות פנים וכדומה - כך שהרובוט יהיה "מצד ימין של עמק המוזרות" - כלומר, הוא יהיה כל כך דומה לבני האדם עד שיוכל להתחבב עליהם. דוגמה לגישה זו היא הרובוט אמקה.
היבטים פסיכולוגיים-חברתיים של הממשק בין הרובוטים לבני האדם > חרדות מרובוטים

הרובוטים מעוררים חרדות מסוגים שונים ובכללן:
חרדת הזר והבלתי צפוי: הלא-מוכר, הבלתי-ניתן לתפיסה מעורר תחושות מעורבות בבני-אדם. חרדת הזר עומדת בבסיס המכלול העוין של הדעות הקדומות, של הסטריאוטיפים.
חרדת אובדן השליטה: הדוגמה למצב כזה היה המצאת פצצות האטום - מצב ששבו תוצאות הישג טכנולוגי עוררו חרדה וגיוס המוני של התנגדות.
החרדה מתלות: למשל החשש מ"באג 2000" ומה הוא עלול לגרום או הפחד ממצב בו תיווצר תלות ברובוטים ואז, הם "בבת אחת" עלולים להפסיק לעבוד ואנחנו, בני האדם, נהיה כבר חסרי אונים.
חרדת היריבות: עלולה לקום ישות שכישוריה עולים על אלו שלנו, ובכך יש איום על הזהות ועל הביטחון העצמי. חרדה זו מועצמת ככל שהבינה המלאכותית משתלבת יותר ויותר בתחום הרובוטיקה.
החרדה מהתנוונות והתיישנות: העבודה היא ערך עליון בתפיסת העולם של רוב האנשים, הפקדת המטלות בידי מכונות עלולה שלא "לשחרר את האדם לעשייה אנושית נאורה" אלא להוביל אותו לבטלה ולניוון.
הפחד לדעת יותר מדי: כבר במיתולוגיה היוונית, פרומתאוס נענש על שהביא את האש, באופן דומה, יש פחדים ממצב שבו הקרבה לרובוטים ולבינה המלאכותית תביא איתה יותר מידי ידע מיותר.
ראו גם

ננורובוטיקה
מכונית רובוטית
רובוט תת-ימי
רובוט צבאי
בוט
אוטומטונופוביה
אוטומציה
הפרדוקס של מורבק
אוטומטון
לקריאה נוספת

אורלי ליבל, מכונת השוויון - בינה מלאכותית למען עתיד טוב יותר לכולנו, ידיעות ספרים, 2024, הפרק "אתה, אני ומשפחת המכונות שלנו", עמ' 251–279.
הערות שוליים

↑  קארל צ'אפק, ביקורת המילים וטקסטים נוספים על הלשון; מצ'כית: פאר פרידמן, ירושלים: כרמל, תשע"ה 2014. עמ' 146–147
↑  כתבה באתר האינטרנט של Wallstreetjournal, 2018, סרטון של כתשע דקות
↑  כתבה באתר האינטרנט של AInews, מנובמבר 2022
↑  כתבה באתר PV-Magazine, מנובמבר 2022
↑  יניב רחימי,'"`UNIQ--nowiki-00000004-QINU`"'תחום הרובוטים לניקוי פאנלים סולאריים מייחל לריסטארט, באתר כלכליסט, 4 בינואר 2022
↑  כתבה באתר האינטרנט של רויטרס מדצמבר 2022
↑  כתבה של science, כולל תמונות יפות
↑  סרטון יוטיוב באורך כ-16 דקות מדצמבר 2022
↑  ynet,'"`UNIQ--nowiki-00000009-QINU`"'פיתוח ישראלי: הכיסא החכם שמצליח להזיז נכים, באתר ynet, 20 במרץ 2017
↑  '"`UNIQ--nowiki-0000000B-QINU`"'הסטארטאפיסטיות,'"`UNIQ--nowiki-0000000C-QINU`"'כסא גלגלים רובוטי: היזמת שהפכה 30 שנות ניסיון בטיפול במוגבלויות לסטארט-אפ מהפכני – הסטארטאפיסטיות, באתר TheMarker‏, 29 באוקטובר 2018
↑  כיסוי רצוף של נושאי רובטים דמויי אדם באתר iotworldtoday
↑  סרטון הסוקר את נושא הבעות הפנים ברובוטים היומנאוידים, אתר Wired
↑  סרטון "500 שנה של התפתחות רובוטים דמויי אדם"
↑  אתר הבית של חברת "בוסטון דיינמיקס"
↑  אתר הבית של חברת אג'יליטי רובוטיקס
↑  סרטון יו-טיוב המתאר את מנטיבוט מלווה נכה על כיסא גלגלים בעת הליכה בסופרמרקט
↑  סרטון יו-טיוב, טיזר למנטיבוט גרסה 3 מפברואר 2025
↑  סרטון יו-טיוב המתאר את ה-NEO Gamma מפברואר 2025
↑  סרטון יו-טיוב המתאר את המהלך של חברת Figure AI
↑  סרטון יו-טיוב המתאר רובוטים של החברה שמקבלים "משלוח מהסופרמרקט" ומסדרים את הפריטים השונים במקרר ובמגרות המטבח
↑  סרטון יו טיוב
↑  סרטון יו טיוב של חברת EngineAI
↑  סרטון יו טיוב נוסף של חברת EngineAI
↑  סרטון יו טיוב של חברת שיאומי
↑  סרטון הסוקר חלק מהרובוטים המובילים ב-2022, ברמה פופולרית
↑  מאמר של ה"וושינגטון פוסט" – הרבוטים נמצאים בנקודת תפנית, דצמבר 2022
↑  יש לנו גולם במעגל
↑  ניר שוולב, מבוא לרובוטיקה, 2009 ISBN 9789657376201
↑  מאמר דעה באתר PNAS
↑  מאמר דעה באתר fortunebusinessinsights
↑  מאמר הסוקר יצרנים שונים ב-2025
↑  מאמר הולנדי המתאר ארכיטקטורת תוכנה של רכב אוטונומי
↑  תיקון 130 לפקודת התעבורה - החוק הישראלי בנוגע לרכבים אוטונומיים, באתר הכנסת
↑  מחקר סטטיסטי בנושא רובוטיקה משנת 2023
↑  מאמר של המכון הלאומי האמריקאי בנוגע לרובוטים שתכליתם הקלה על בדידות
↑  מאמר בנוגע לרובוטיקה ואתיקה, אוניברסיטת סטנפורד, 2020
| --- | --- |
בקרת זהויות :  NLI: 987007541227305171  BnF: cb12267450c (data)  GND: 4050208-9  LCCN: sh85114637  NDL: 00569589  NKC: ph402600 
רובוט לסילוק פצצות הכולל זרוע על גבי תובה זחלילית
רובוט לטיאטוא רחובות
זרוע רובוטית לתעשייה
רובוטים תעשייתיים
טרקטור בלתי מאויש Uralets-224
Sony's AIBO
U.S. Marines test fire the M72 LAW mounted on a Unitree robot
The quadrupedal military robot Cheetah, an evolution of BigDog
Optimus Tesla
Shadow Hand Bulb large
התפתחות הרובוטיקה
אסימו
שני רובוטים בתצורה המחקה תנועה של נחש. השמאלי כולל 64 מנועים עם שתי דרגות חופש ואילו והימני כולל עשרה מנועים עם 10 דרגות חופש.
InSight קולטי שמש כמקור אנרגיה, פרישה בחדר נקי
תרשים המציג את מקומה של מערכת ההפעלה במחשב מודרני
שיעורי אבטלה ומקומות עבודה פנויים בארצות הברית והאיחוד האירופאי 2000–2024
Joby Aviation eVTOL in 2023
ויזואליזציה של פסולת חללית, במסלולים השונים סביב כדור הארץ ומידת הדחיפות לטיפול בנושא

הדור הראשון של אמקה
אנרון

| --- | --- |


 נתונים כלליים
 בורסה:  הבורסה לניירות ערך בניו יורק (ערך בלתי־ידוע–ENE)  הבורסה לניירות ערך בשיקגו (ערך בלתי־ידוע) 
 מייסדים:  קנט לי 
 תקופת הפעילות:  1985–2001 (כ־16 שנים) 
 מיקום המטה:  יוסטון 
 ענפי תעשייה:  תעשיית האנרגיה, תעשיות האנרגיה והמים 
 מוצרים עיקריים:  גז טבעי 
 הכנסות:  100,789,000,000 דולר אמריקאי (נכון ל־2000) 
 רווח:  979,000,000 דולר אמריקאי (נכון ל־2000) 
 יו"ר:  קנט לי 
 מנכ"ל:  ג'פרי סקילינג 
 עובדים:  20,600 (נכון ל־31 בדצמבר 2000) 
  
 www.enron.com
 
קריסת מחיר מניית אנרון במהלך 2000  - 2001
אנרון (באנגלית: Enron Corporation) הייתה חברת אנרגיה אמריקנית, שפשטה רגל ב-2001, ולאחר קריסתה התברר שבכיריה הונו את המשקיעים והעובדים במשך שנים, ודוחותיה הכספיים היו כוזבים.
מטה החברה היה ממוקם ביוסטון שבטקסס.
פעילות בישראל

בוועידה הכלכלית למזרח התיכון וצפון אפריקה שנערכה בעמאן בירת ירדן באוקטובר 1995, נחתם מזכר הבנות בין ממשלת ישראל לחברת אנרון, בדבר מכירת גז טבעי מקטאר לישראל. מכירת גז הייתה חלק מתוכנית לגיוון מקורות האנרגיה של ישראל ומעבר לייצור חשמל מגז במקום פחם. את היוזמה הובילה רבקה מארק (אנ') שהיית מנכ"לית החטיבה הבינלאומית של החברה. חברת אנרון שימשה כמתווכת בעסקה והייתה אומרה לקבל אחוזים מכל משלוח גז כדמי תיווך. היוזמה נכשלה בגלל התנגדות משרד האוצר ופקידי משרד האנרגיה עקב מחירו הגבוה של הגז בעסקה. אחר כך פעלה להקים בירדן תחנת כוח שתספק חשמל במשותף לישראל וירדן ותופעל בעזרת גז טבעי מקטאר ניסיון שנכשל אף הוא. בשנת 1999 זכתה אנרון במכרז לבנות תחנת כוח בעזה והחזיקה 30% מחברת החשמל עזה שהוקמה באות עת. בנייתה עוד לא הושלמה כאשר החל הליך פשיטת הרגל של החברה ב-2002. במסגרת הליך פשיטת הרגל נמכרה התחנה.
הערות שוליים

1 2 3  הניו יורק טיימס,קרט אייכנוולד,'"`UNIQ--nowiki-00000000-QINU`"'עלייתה ונפילתה של אנרון, באתר הארץ, 12 בינואר 2002
↑  הניו יורק טיימס, לזלי יין,'"`UNIQ--nowiki-00000004-QINU`"'בכירים באנרון מכרו מניות בכמיליארד ד' לפני קריסת החברה, באתר הארץ, 13 בינואר 2002
↑  TheMarker,'"`UNIQ--nowiki-00000006-QINU`"'סמנכ"ל הכספים לשעבר של אנרון: "המנכ"ל סקילינג הורה לי לשפץ את תוצאות החברה", באתר הארץ, 6 במרץ 2006
↑  סוכנויות הידיעות,'"`UNIQ--nowiki-00000008-QINU`"'ארה"ב פותחת בחקירה פלילית נגד "אנרון", באתר הארץ, 9 בינואר 2002
↑  שירותTheMarker,'"`UNIQ--nowiki-0000000A-QINU`"'ראשי אנרון הורשעו בהונאה החשבונאית שזיעזעה את שוק ההון האמריקאי, באתר הארץ, 28 במאי 2006
↑  נמרוד הלפרן,'"`UNIQ--nowiki-0000000C-QINU`"'המייסד והיו"ר המורשע של אנרון - קנת ליי - מת בביתו מהתקף לב, באתר TheMarker‏, 5 ביולי 2006
↑  פאדי מועלם,'"`UNIQ--nowiki-0000000E-QINU`"'‏בית משפט בארה"ב קיצר את עונשו של מנכ"ל אנרון ב-10 שנים, באתר גלובס, 22 ביוני 2013
↑  אדריאן מייקלס,'"`UNIQ--nowiki-00000010-QINU`"'‏אנרון התמוטטה - אנדרסון תיפול?, באתר גלובס, 14 בינואר 2002
↑  קרט אייכנוולד,'"`UNIQ--nowiki-00000012-QINU`"'משפט אנדרסן חשף מידע על חקירת אנרון, באתר הארץ, 18 ביוני 2002
↑  יורם עדן, חיים אסיאג,'"`UNIQ--nowiki-00000014-QINU`"'המרוץ לקראת אנרון שנייה, באתר הארץ, 19 ביוני 2007
↑  '"`UNIQ--nowiki-00000016-QINU`"'רויטרס,'"`UNIQ--nowiki-00000017-QINU`"'18 שנים אחרי הונאת הענק: מנכ"ל אנרון השתחרר לאחר סיום ריצוי עונשו, באתר TheMarker‏, 22 בפברואר 2019
↑  אורה קורן,'"`UNIQ--nowiki-00000019-QINU`"'‏ישראל חידשה את מגעיה עם קטאר לרכישת גז טבעי, באתר גלובס, 17 בנובמבר 1997
↑  דוד חיון,'"`UNIQ--nowiki-0000001B-QINU`"'‏מנכ"ל משרד התשתיות: יבוא גז טבעי מקטאר - חסר כדאיות כלכלית, באתר גלובס, 27 במרץ 1997
↑  שרה ליבוביץ-דר,'"`UNIQ--nowiki-0000001D-QINU`"'מופע הגז של  רבקה מארק, באתר הארץ, 12 במרץ 2002
↑  CCC הפלשתינית עוקפת את הסכסוכים, באתר גלובס, 25 בספטמבר 2005
↑  חגי אטקס,'"`UNIQ--nowiki-00000020-QINU`"'‏חברת החשמל הפלשתינית בעזה תונפק לפי שווי של 19.8 מיליון דולר, באתר גלובס, 27 ביוני 2000
↑  דוד חיון,'"`UNIQ--nowiki-00000022-QINU`"'‏חברת אנרון תבחן מחדש את המשך הקמת תחנת הכוח הפלשתינית בעזה, באתר גלובס, 16 בדצמבר 2002
↑  חברת אנרון המתמוטטת מנסה למכור חלקה בתחנת הכוח בעזה, באתר גלובס, 24 בינואר 2002
| --- | --- |
בקרת זהויות :  NLI: 987007433070005171  GND: 5324525-8  ISNI: 0000 0000 9640 4114  LCCN: nr94001830  NKC: kn20060530005  SUDOC: 069948852  VIAF: 142338268   WorldCat (עם VIAF): 142338268
וינטרופ רוקפלר

וינטרופ רוקפלר (באנגלית: Winthrop Rockefeller;‏ 1 במאי 1912 –  22 בפברואר 1973) היה פילנתרופ ופוליטיקאי אמריקאי מארקנסו, איש המפלגה הרפובליקנית, שכיהן כמושל ארקנסו ה-37 בשנים 1967–1971. רוקפלר היה בנם הרביעי וילדם החמישי של המשקיע ג'ון ד. רוקפלר, הבן ושל אבי אולדריץ' רוקפלר. הוא היה אחד מנכדיו של השותף המייסד של סטנדרד אויל ג'ון ד. רוקפלר. כיזם בארקנסו, הוא מימן מיזמים מקומיים רבים, כולל מספר של מרפאות באזורים עניים, עד שנבחר ב-1966 כמושל המדינה הרפובליקני הראשון מאז תקופת השיקום. על אף האשמות בחוסר הבחנה בצרכיהם של המצביעים בעלי ההכנסות הנמוכות, נבחר רוקפלר לתקופת כהונה שנייה ב-1968 והשלים את תהליך השילוב הגזעי בתי הספר של ארקנסו.
ראשית חייו

וינטרופ רוקפלר נולד בניו יורק כבנם של הפילנתרופ ג'ון ד. רוקפלר, הבן ושל אשת החברה אביגיל גרין "אבי" אולדריץ'. הוא היה אחד מנכדיו של מייסד חברת סטנדרד אויל ג'ון ד. רוקפלר. הייתה לו אחות גדולה אחת בשם אבי, שלושה אחים גדולים ממנו, ג'ון השלישי, נלסון ולורנס, ואח צעיר בשם דייוויד. נלסון כיהן לימים כמושל ניו יורק וכסגן נשיא ארצות הברית תחת הנשיא ג'רלד פורד.
וינטרופ רוקפלר למד באוניברסיטת ייל בשנים 1931–1934 עד שפרש כדי לעבוד בתעשיית הנפט. לפני לימודיו בייל, הוא סיים את לימודיו בבית הספר לומיס צ'פי בווינדזור, קונטיקט.
שירות צבאי

ב-22 בינואר 1941 התגייס רוקפלר כטוראי בצבא ארצות הברית בתקופה שבה ארצות הברית הייתה עדיין מדינה נייטרלית במהלך מלחמת העולם השנייה. בתחילה הוא הוצב ברגימנט ה-26 של הדיוויזיה הראשונה, ומאוחר יותר הוא הוצב בדיוויזיה ה-77. בסופו של דבר הוא התקדם עד דרגת לוטננט קולונל. עם הדיוויזיה ה-77 הוא שירת בהקרב על גואם ובקרב לייטה. הוא עוטר בכוכב הארד ובלב הארגמן על פעולותיו על סיפון נושאת הגיסות "אנריקו" (USS Henrico) לאחר מתקפת קמיקזה במהלך קרב אוקינאווה. דמותו מופיעה בהיכל התהילה של קציני הרגלים בפורט בנינג, ג'ורג'יה.
קריירה עסקית

שנותיו של רוקפלר לאחר המלחמה לא היו מאושרות. הוא עבד בחבר הנפט סוקוני-ואקום (Socony-Vacuum), הוא לא עמד בדרישות אורח החיים המגביל שהיה מצופה ממנו ומאחיו. כשתיין כבד שנודע בסגנון חייו הנהנתני, הוא פקד לעיתים קרובות בתי קפה מהודרים עד שעות הלילה המאוחרות כשכוכבניות קולנוע כרוכות על זרועותיו.
בראשית 1953 נמלט רוקפלר מהחברה הניו יורקית אל הניגוד שלה, כאשר ביקר ידיד ותיק משירות הצבאי מליטל רוק, ארקנסו, איש העסקים פרנק ניוול. תוך פחות משנה הוא רכש כברת אדמה גדולה על פסגת הר פטיט ג'ין שליד העיר מורליטון, אשר נקראה חוות וינרוק.
ארקנסו קידמה בברכה את רוקפלר, ועד מהרה הוא הכה בה שורשים. יחד עם אשתו השנייה, ג'נט אדריס רוקפלר, הוא העניק תמיכה מיוחדת למרכז האומניות של ארקנסו (כיום מוזיאון ארקנסו לאומנויות היפות). קרן רוקווין העניקה תמיכה למטרות ראויות ברחבי המדינה.
עד מהרה משך רוקפלר את תשומת ליבו של מושל המדינה אורוול פובוס. מתוך רצון נואש לבנות את כלכלתה המדשדשת של ארקנסו, מינה פובוס ב-1955 את רוקפלר לנציבות הפיתוח התעשייתי של המדינה. רוקפלר מילא את תפקידו זה ברצינות, ועד שסיים את עבודתו בנציבות לאחר תשע שנים, עברה ארקנסו שינוי משמעותי בכלכלתה. לזכותו נזקפה הבאתם של יותר מ-600 מפעלים לארקנסו, שסיפקו 90,000 מקומות עבודה חדשים. הפיתוח התעשייתי של המדינה צמח ב-47.5 אחוזים, ושכר עובדי התעשייה עלה ב-88 אחוזים, ובשוואה לעלייה הלאומית של 36 אחוזים.
הצלחתו של רוקפלר בפיתוח התעשייתי, שלא לומר שמו המפורסם והונו העצום, קירבו אותו לפוליטיקה. כרפובליקני על פי מסורת משפחתו, הוא הזדעזע מהאקלים הפוליטי של ארקנסו. ממשלת המדינה נשלטה על ידי המפלגה הדמוקרטית, אך רוב השליטה האמיתית הייתה בידו של המושל פובוס. כמי שכבר כיהן במשרתו כבר עשור ב-1964, השתמש פובוס בכוחו למנות אנשים כדי ליצור אימפריה פוליטית בלתי מנוצחת לכאורה.
ראשית הקריירה הפוליטית

ב-1964 התפטר רוקפלר ממשרתו בנציבות הפיתוח התעשייתי וניהל את מסע הבחירות שלו למשרת מושל ארקנסו מול פובוס. מסע הבחירות שלו לא נחל הצלחה בסופו של דבר, אך הוא השקיע מאמצים וביצע צעדי רפורמה במפלגה הרפובליקנית הקטנה של ארקנסו כדי לבנות את הבמה לקראת העתיד. באותה שנה סירב אוזרו קוב, לשעבר יושב ראש המפלגה הרפובליקנית בארקנסו שגם שימש כתובע פדרלי של מחוז מזרח ארקנסו, לתמוך ברוקפלר, ולעומת זאת תמך בגלוי בפובוס, שעקב כך מינה את קוב באופן זמני למשרת שופט בבית המשפט העליון של ארקנסו.
בחירות 1966

ב-1966, כאשר התמודד רוקפלר בפעם השנייה על משרת מושל ארקנסו, 11 אחוזים בלבד מאוכלוסיית המדינה החשיבו את עצמם כרפובליקנים. אך ארקנסו עייפה מפובוס לאחר שש תקופות הכהונה שלו כמושל וכראש המנגנון של המפלגה הדמוקרטית. נראה היה שהדמוקרטים עצמם היו מעוניינים יותר ברפורמה שרוקפלר הציע במסע הבחירות שלו מאשר "להשיג ניצחון נוסף עבור המפלגה". קואליציה יוצאת דופן של מצביעים תומכי רפורמה רפובליקנים ודמוקרטים הזניקה את רוקפלר אל תפקיד המושל, כאשר הוא הביס את תומך ההפרדה הגזעית, איש המפלגה הדמוקרטית ושופט בית המשפט העליון של ארקנסו לשעבר, ג'יימס ד. ג'ונסון.
בעת שנבחר רוקפלר למשרת המושל, כבר כיהן אחיו נלסון רוקפלר כמושל ניו יורק מאז 1959, והמשיך לכהן בתפקידו במשך כל ארבע שנות כהונתו של אחיו כמושל. הם צוינו לעיתים קרובות כזוג האחים הראשונים שכיהנו כמושלים בעת ובעונה אחת, אך למעשה הם היו זוג האחים השלישי שכיהנו כמושלים בו זמנית בהיסטוריה של ארצות הברית. המקרים הקודמים היו לוי לינקולן הבן, שכיהן כמושל מסצ'וסטס בשנים 1827–1829 במקביל לאחיו, מושל מיין אינוק לינקולן, ומושל קליפורניה ג'ון ביגלר, שבשנים 1852–1855 כיהן במקביל לאחיו, מושל פנסילבניה ויליאם ביגלר. בהמשך, כיהנו במקביל ג'ורג' ווקר בוש וג'ב בוש כמושל טקסס וכמושל פלורידה, בהתאמה בשנים 1999–2000.
בוועידה הארצית של הרפובליקנים של 1968 זכה וינטרופ רוקפלר לגיבוי מחברי משלחת הצירים של ארקנסו כ"בן המועדף" למועמדות לנשיאות. הוא קיבל את כל 18 הקולות של המשלחת. אחיו נלסון, שאז סיכם מסע בחירות מול ריצ'רד ניקסון, קיבל 277 קולות. הייתה זו הפעם היחידה במאה ה-20 ששני אחים התמודדו במקביל על מועמדות לנשיאות באותה מערכת בחירות.
בחירות 1970

במערכת הבחירות של 1970 ציפה רוקפלר להתמודד מול פובוס, שהוביל את אנשי המשמרת הוותיקה של המפלגה דמוקרטית, אך בסופו של דבר ניצב מולו דייל במפרס הבלתי מוכר עד אז, שצמח בצמרת מפלגתו באמצעות הבטחת צעדי רפורמה. הכריזמה של במפרס ו"פניו הרעננים" היו יותר מדי בשביל רוקפלר. הוא נוצח במערכת הבחירות לתקופת כהונה שלישית, אך בלי משים הניע את הדמוקרטים לבצע רפורמות במפלגתם.
לצד תבוסתו של רוקפלר בבחירות למשרת המושל, ירד מספרם של הרפובליקנים בבית המחוקקים המדינתי לנציג אחד בבית הנבחרים של ארקנסו, פרסטון בינום, ונציג אחד בסנאט המדינתי, ג'ים קלדוול. דני פטריק, שנבחר לבית המחוקקים בשתי מערכות הבחירות שבהן נבחר רוקפלר כמושל, נוצח על ידי הרפובליקני סטיבן א. סמית, שבגיל 21 היה לצעיר המחוקקים אי פעם בארקנסו, תואר שהחזיק פטריק עצמו כאשר נבחר ארבע שנים קודם לכן. לימים היה סמית' לעוזרו האישי של ביל קלינטון בתקופת כהונתו הראשונה כמושל.
בצעד דרמטי אחרון לפני סיום כהונתו, רוקפלר, שהיה מתנגד ותיק לעונש המוות, המתיק את גזרי הדין של כל הנידונים למוות בארקנסו שציפו להוצאתם להורג, ודחק במושלי מדינות אחרות לעשות כמוהו. 33 שנים לאחר מכן, בינואר 2003, נקט מושל אילינוי היוצא ג'ורג' ראיין בצעד דומה כאשר המתיק את עונשיהם של 167 נידונים למוות במדינתו.